GiliGold/VAD_KnessetCorpus huggingface dataset:
חיים אורון: לא, אבל הם קבועים.
יצחק זמיר: אז אתה מציע סידור אחר.
חיים אורון: אני מציע סידור שינטרל את היכולת להשפיע על ההרכב.
חיים אורון: גם אז, אם אני מתפטר, אני לא בחרתי מי יחליף אותי, אלא באופן אוטומטי יבוא מי ש---
יצחק זמיר: כן, אז לזה צריך סעיף אחר, שלא קיים לנו, שמסדר את סדר ממלאי המקום.
חיים אורון: חברת הכנסת יחימוביץ, אני רואה, על פי תנועות הראש, שחבר הכנסת רותם מקבל את גישתי, לא לעשות מהפסיה מן סיפור כזה גדול.
חיים אורון: אני גם חושב שתהיה מספיק תבונה---
שלי יחימוביץ': אני לא בטוחה שתהיה מספיק תבונה.
שלי יחימוביץ': לא בטוחה.
שלי יחימוביץ': אני לא רוצה להגיד שמות של ממנים וממונים, אבל אני כן יכולה לחשוב על תסריטים שלא תהיה בהם תבונה ואני כן רוצה למנוע שאנשים ש---
חיים אורון: מי ימנע מהם?
חיים אורון: פה כתוב שאדם פוסל את עצמו ואז יש הליך של פסילה.
חיים אורון: זאת אומרת, אני רוצה שאת לא תשבי בהרכב שלי, אז אני אלך למי?
חיים אורון: ואת עומדת 'אני הולכת לזה', ואז מי יחליט שאת לא יושבת?
ארבל אסטרחן: פה כתוב שאפשר לערער ליושב ראש הכנסת.
דוד רותם: אבל זה לא נכון, את לא יכולה לספר ליושב ראש הכנסת שהגישו נגדי תלונה ובגלל שאת החלטת לא לפסול את עצמך, עכשיו אני צריך לספר לו את כל הסיפור.
דוד רותם: את תצטרכי לענות לו ולהסביר למה ואז כל הסיפור מגיע גם אליו.
דוד רותם: חבר ועדת אתיקה החליט לפסול את עצמו, או לא לפסול את עצמו, תודה רבה, ובזה נגמר הסיפור.
דוד רותם: בסוף העניין תלך לערער לשבעה החברים, אם תרצה.
חיים אורון: זה יאפשר לך ללכת למליאת ערעור ולהגיד, 'ההרכב מלכתחילה היה בעיניי מוטה ואני מודיע לכם שאני לא מקבל את ההרכב הזה אני אלך לשבעה', כי מהשבעה כבר אין לאן לברוח.
חיים אורון: להפוך את הפסלות לאיזה מן סצנה כזאת, יתחילו פה לפסול אחד את השני.
חיים אורון: אנחנו פותחים פה פתחים, אני לא חושב שצריך לעשות את זה.
חיים אורון: חבר ועדת האתיקה, את המינימום שהוא יבוא ויגיד 'אני לא יכול לשבת בהרכב הזה, או כי אני חבר שלו, או כי אני ידוע בכל הכנסת כמי שרב איתו כל שעתיים', אז מה, אני אלך לשבת בבית הדין שלו?
יצחק זמיר: מה קורה אם להיפך?
יצחק זמיר: פלוני מתלונן נגד חבר ועדת האתיקה על כך שהוא פסול בגלל יחסים אישיים, נאמר, חבר ועדת האתיקה מסרב לפסול את עצמו.
יצחק זמיר: כאן כתוב שאז יש ערעור ליושב ראש הכנסת.
חיים אורון: וחבר הכנסת רותם מציע, ואני מקבל את דעתו, יהיה לו ערעור לשביעייה, ואחד הנימוקים בערעור שהוא מגיש שההרכב היה מוטה.
דוד רותם: הערעור שלו יבוא בסוף.
חיים אורון: יותר מזה, אני אמרתי לו שאני חושב שהוא מוטה כלפיי, הוא לא פסל את עצמו, הוא דן בענייני, הוא פסק נגדי,עכשיו אני מבקש מכם סעד.
חיים אורון: לפי דעתי זה גם יותר הוגן, מאשר יתחיל הליך במקום שלישי, שכל אחד יסדר לו הרכבים.
ארבל אסטרחן: וכשהוא מערער לשבעה, האחד הזה הוא אחד מהשבעה.
דוד רותם: אבל יש לי שישה אחרים.
דוד רותם: אתם עושים מזה כאילו שכל יום יש פסלויות וטענות כאלה.
דוד רותם: חבר'ה, זה לא תקנות סדר הדין האזרחי.
: השאלה אם זה ראוי שמי שמקבל את ההחלטה הוא זה שמוגשת נגדו התלונה, שהוא אחד מהשבעה.
חיים אורון: האם זה ראוי?
חיים אורון: על ידי זה אני פוסל ארבעה מתוכם ואני מסדר לעצמי הרכב שאני רוצה אותו.
חיים אורון: הרי זה הולך משני הכיוונים.
חיים אורון: אני אמרתי שאני לא מוכן ש-א' יישב אצלי, אני לא מוכן ש-ב' יישב אצלי, אני לא מוכן ש-ג' יישב אצלי, וסידרתי לי הרכב.
חיים אורון: כמו שאנחנו לא רוצים מצד אחד, אנחנו לא רוצים צד שני.
יצחק זמיר: לא, זה בשום אופן לא, מי שמתלונן לא יכול לפסול, הוא לא מחליט.
יצחק זמיר: השאלה היא רק מה שיש כאן, אבל זה לא הכרחי באמת, זה שאם חבר ועדת האתיקה מבקש לפסול את עצמו, מה שמוצע כאן זה שזה מגיע ליושב ראש הכנסת.
חיים אורון: אז אנחנו מציעים, היות ופה יצרנו שלב ערעור שהוא יותר טוב מאשר לפנות ליושב ראש הכנסת---
ארבל אסטרחן: אז אם כך, החבר פוסל את עצמו, ביוזמתו או לפי בקשה של חבר כנסת שהוועדה דנה בעניינו, אם הוא חושב שיש נסיבות של חשש ממשי למשוא פנים, הוא החליט לאלתר.
ארבל אסטרחן: האם רוצים שתמיד החלטה שלו על פסלות תהיה מנומקת בכתב?
ארבל אסטרחן: זאת אומרת (ג) יירד.
ארבל אסטרחן: ו-(ד) יגיד שעל החלטה בדבר פסלות, רשאי חבר כנסת שהוועדה דנה בעניינו לערור בפני ועדת האתיקה.
דוד רותם: זה לא לערור בפני ועדת האתיקה, הוא יבקש דיון נוסף.
ארבל אסטרחן: אבל אם זה חבר ועדת האתיקה שמבקש לפסול, או חבר ועדת הקובלנות.
יצחק זמיר: ארבל, כאן ההצעה היא אחרת, שעל ההחלטה שלא לפסול אין ערעור, יש ערעור או דיון נוסף על התוצאה כולה, שזה אחד מנימוקי הערעור.
חיים אורון: כי אם מי שרצית שפסל אותי, הוא בסוף היה בהרכב הכי בטובתי, אז עילת הערעור ממילא כבר לא קיימת.
ארבל אסטרחן: אולי זה בכלל לא צריך להיות פה, אולי זה צריך להיות בסעיף של הדיון הנוסף, להגיד שאפשר לטעון שם טענה---
יצחק זמיר: אפשר לטעון כל טענה שהיא.
יצחק זמיר: את זה לא צריך לומר.
יצחק זמיר: להיפך, מה שצריך לומר כאן אם זה מתקבל, זה שההחלטה של חבר הכנסת בשאלת הפסילה שלו היא סופית.
חיים אורון: חברים, אני רואה את הנושא המרכזי דווקא ב-(א), חבר ועדת האתיקה צריך לדעת שיש מצבים שהוא צריך לפסול את עצמו.
חיים אורון: אנחנו הפכנו את (ב), (ג), (ד) לנושא המרכזי, זה לא הנושא המרכזי.
חיים אורון: הנושא המרכזי שאתה תובע מחבר ועדת האתיקה במצבים שקוראים לזה ניגוד עניינים במקום אחר, פה זה לא ניגוד עניינים, שכשהוא חושב שיש טעם אתי שאיננו ראוי שהוא יישב בדין, או כי הוא חבר, או כי הוא שונא, נגיד את זה בלשון של החבר'ה, שהוא יגיד 'אני לא ראוי לשבת בהרכב' ואז באופן אוטומטי מתמנה הבא אחריו.
ארבל אסטרחן: אני רק אשלים את זה.
ארבל אסטרחן: אנחנו אומרים שאם נטענה טענת פסלות, או מיוזמתו, כמו שהשופט זמיר, ההחלטה שלו תהיה סופית.
יצחק זמיר: אפשר לכתוב שאם נטענה טענת פסלות נגד חבר ועדת אתיקה והוא סירב לפסול את עצמו, הסירוב הזה יכול להיות אחד מטעמי הבקשה לדיון נוסף.
ארבל אסטרחן: אז (ג) ו-(ד) ירדו.
ארבל אסטרחן: (ב) נשאר, שהוא יחליט לאלתר לפני כל החלטה אחרת, ואם הוא סירב לפסול, זה יהיה טעם לדיון נוסף.
חיים אורון: מינוי חבר חדש.
ארבל אסטרחן: פה צריך להוסיף את מה שאמרת, אבל זה יותר מורכב.
חיים אורון: אני מציע לאמץ את העיקרון הפשוט.
חיים אורון: ואיפה יהיה רשום, אם פה ב-97, או ב-94, את זה את תראי בעריכה.
חיים אורון: 'יושב ראש הכנסת ימנה ועדת אתיקה של שבעה חברים, שלושה מתוכם הם ועדת משנה לקבילות, שאר חברי הוועדה ימונו כממלאי מקום, על פי סדר שיקבע יושב הראש'.
חיים אורון: אני לא בטוח שזה הניסוח הנכון מילולית.
דוד רותם: לא ועדת משנה.
חיים אורון: מעבר לוועדת משנה הם קבועים, יש מחליף ראשון---
ארבל אסטרחן: ועדת הקובלנות היא ועדת משנה.
דוד רותם: היא לא ועדת משנה, כי לוועדת משנה צריך לקבל אחר כך אישור של הוועדה.
ארבל אסטרחן: לא, היא ועדת משנה שיש לה סמכויות לפי הכללים.
דוד רותם: אז תקראי לה ועדת הקובלנות.
שלי יחימוביץ': אבל זה לא שהיא תהיה ועדת קובלנות, זה שהיא תתווסף להרכב הקבוע.
ארבל אסטרחן: לא, הארבעה שאינם חברי ועדת הקובלנות, הם ימוספרו, אם אני מבינה נכון, ממלא מקום ראשון, שני, שלישי, רביעי, שיושב הראש יקבע מראש.
ארבל אסטרחן: אבל לא רוצים שאם מישהו לא יכול לכהן בוועדת הקובלנות והוא מהאופוזיציה אז ממלא המקום יהיה מהאופוזיציה?
ארבל אסטרחן: כי אז יכול להיות שכל חברי ועדת הקובלנות יהיו מהקואליציה.
שלי יחימוביץ': אין מה לעשות, די, יש גבול.
חיים אורון: אגב, לפי דעתי זה גם קורה היום.
ארבל אסטרחן: לא, היום יש ממלא מקום מהקואליציה ומהאופוזיציה.
שלי יחימוביץ': חבר הכנסת ריבלין מינה במיוחד עוד ממלא מקום מהאופוזיציה, כדי ליצור  איזון.
ארבל אסטרחן: היום אם נעדר חבר מהקואליציה ממלא אותו ממלא מקום מהקואליציה.
דוד רותם: אם חברת הכנסת יחימוביץ נעדרת, מי ממלא את מקומה, מהקואליציה או מהאופוזיציה?
שלי יחימוביץ': לא משנה, מי שאני מחליטה.
דוד רותם: לכן אני אומר, מה זה משנה בכלל אופוזיציה או קואליציה, לדיון ספציפי...
ארבל אסטרחן: חבר הכנסת שענייניו נידונים בפני ועדת האתיקה, בוודאי שחשוב לו, אם הוא מהאופוזיציה, יש לו בעיה אם כל מי שיושב מולו הם חברי קואליציה.
שלי יחימוביץ': אני מתפלאת עליכם, אחרי כל כך הרבה שנים בכנסת, את אומרת דבר כל כך מופרך?
שלי יחימוביץ': את לא יודעת שהחברים הטובים של חבר הכנסת מגיעים מסיעות אחרות, בדרך כלל מסיעות האופוזיציה ולא מהסיעה שלו?
שלי יחימוביץ': האינך יודעת את הכלל הבסיסי הזה?
ארבל אסטרחן: אם זה 1, 2, 3, 4, זה עלול לשבש את האיזון הזה.
חיים אורון: אבל אנחנו רוצים למנוע מצב של קביעת הרכבים על פי סוג התלונות וסוג הנלונים.
ארבל אסטרחן: אני יכולה להכין נוסח עם ההצעה הזאת ושנראה אותו בישיבה הבאה.
חיים אורון: אני לא יודע למה צריך לכתוב את (א), (ב) ו-(ג).
חיים אורון: ב-(א) צריך להחליף את הנוסח, 'אם התפטר חבר הכנסת מחברותו בכנסת...'
חיים אורון: , ברור שצריך למנות מישהו אחר.
חיים אורון: צריך לכתוב את זה?
שלי יחימוביץ': לא, ממש לא.
שלי יחימוביץ': אנחנו מחפשים מלים מיותרות להכניס?
חיים אורון: הרי זה ברור.
חיים אורון: אם אחד נעשה סגן שר, אז ימנו מישהו אחר במקומו.
חיים אורון: כי קבענו את ההרכב.
חיים אורון: נאמר פה משהו שמובן מעצמו.
ארבל אסטרחן: התפטר, או חדל לכהן בכנסת, זה ברור, אבל מונה לשר או סגן שר, רוצים להבהיר פה---
חיים אורון: זה ברור כבר קודם, שהוא לא יכול, כתוב למעלה שהוא לא יכול אם הוא סגן שר.
תמי: דליה רבין נתמנתה לסגנית שר הביטחון והיא היתה יושבת ראש ועדה והחליפה אותה קולט אביטל.
שלי יחימוביץ': כן, זה מובן מאליו.
חיים אורון: גם מתן וילנאי, אני החלפתי אותו.
ארבל אסטרחן: אוקי, אבל רק צריך להגיד את הסיפא, שאם הוא זוכה---
דוד רותם: את עושה לנו פה חוק נורבגי קטן, רק חברי ועדת האתיקה.
ארבל אסטרחן: יכול להיות שהוא חדל לכהן בגלל שהוגש נגדו כתב אישום ואז הוא זוכה, אז רשאי יושב ראש הכנסת לשוב ולמנותו במקום החבר שהחל לכהן במקומו.
דוד רותם: 98 גם אפשר למחוק.
ארבל אסטרחן: למחוק?
דוד רותם: אם אנחנו מקבלים את ההצעה של חבר הכנסת אורון, אין דבר כזה.
ארבל אסטרחן: לא, אבל יכול להיות שאחד מחברי ועדת הקובלנות מונה לשר באמצע דיון---
יצחק זמיר: התחלף ההרכב בגלל פסילה---
דוד רותם: אמרנו שמיד כשטוענים אותה, צריך לקבל החלטה, אז זה לא יכול להיות שלב יותר מאוחר, כשכבר התחילו את הדיון.
יצחק זמיר: לא, זה כן יכול להיות.
יצחק זמיר: פתאום מתגלה סיבה במהלך הדיון.
יצחק זמיר: אבל זה לא רק פסילה, זה גם נבצרות, אדם חלה, נפל למשכב ואתה יודע שהוא יהיה חולה חודשים, זה קורה שבמהלך הדיון מתחלף---
חיים אורון: ואז ממלא המקום נכנס.
יצחק זמיר: כן, אבל מה שכתוב כאן, זה שלא צריך להתחיל מהתחלה.
ארבל אסטרחן: זה חשוב.
חיים אורון: 98 זה הפרקטיקה.
חיים אורון: אני רואה שזה ממשיך, אין פה נקודה שאפשר להגיד זהו, זה נגמר.
ארבל אסטרחן: אנחנו נצטרך לקרוא גם את 97 שוב בישיבה הבאה, אחרי שאני אכניס את התיקונים שדיברנו עליהם.
ארבל אסטרחן: צריך לנסח אותו מחדש.
חיים אורון: חברים, היינו פרודוקטיביים היום.
חיים אורון: אנחנו מודיעים שנעשה עיסוק נוסף, בישיבה הבאה.
דוד רותם: אתה לא רוצה לגמור את העסק הזה ואז לחזור לעיסוק נוסף, כי אנחנו קופצים מפרק לפרק.
יצחק זמיר: גם עיסוק נוסף לא ימלא ישיבה שלמה, לפי דעתי.
ארבל אסטרחן: האמת שאולי כדאי להמשיך עם זה, כי אנחנו בתוך זה.
יריב לוין: שלום לכולם, אני מתכבד לפתוח את ישיבת הוועדה, אני מבין שערעורים על החלטת היושב ראש והנשיאות אין, בנושא של הצעות לסדר היום.
דב חנין: בגלל תקלה אדוני, הייתה כל הרצון לערער.
יריב לוין: הנושא השי שהוסף לסדר היום, הודעתי אתמול בישיבה שמפאת פניה שהייתה אלי מצידו של חבר הכנסת גני שהצביע על טעות שנפלה במועדים שנקבעו בהמלצת יושב ראש הכנסת והסגנים בדבר מועדי הכנסים במושב השלישי של הכנסת ה-18 ועבודת הכנסת בימי חג החנוכה, התבקשה בדיקה נוספת, הבדיקה נעשה ומונח בפנינו נוסח מתוקן.
ירדנה מלר-הורוביץ: עשיתי סבב שיחות עם סגני היושב ראש, הסברתי להם את ההבדל, כולם היו, למעט אחמד טיבי ודני דנון שלא היו בעת שעשיתי את הסבב, אבל יש רוב, כולל היושב ראש.
ירדנה מלר-הורוביץ: השינוי הוא בשבוע אחד מאוחר יותר.
ירדנה מלר-הורוביץ: בנוסח הראשון היה שחוזרים ביום שני ה-1 לאחר סוכות, מה שקרה, גם השנה וגם בשנה הבאה שהושענה רבה יוצא בסוף שבוע וזה יוצא ממש יום לאחר מכן, אולי אפילו זה יוצא על איסרו חג.
ירדנה מלר-הורוביץ: חבר הכנסת גפני הסביר לנו את זה וביקש לדחות בשבוע, הייתה היענות מהסגנים וזה התיקון.
ירדנה מלר-הורוביץ: התאריך החדש יהיה במקום סוף תשרי, תחילת חשוון.
יריב לוין: מי בעד לאשר את הבקשה כפי שהועברה אלינו על ידי מזכירת הכנסת     הצבעה בעד – רוב נגד – אין נמנעים – אין הבקשה אושרה.
יריב לוין: בקשה להעברת הצ"ח מוועדה לוועדה.
יריב לוין: הנושא הבא, בקשה של יושב ראש ועדת הפנים, חבר הכנסת דוד אזולאי בעניין  העברת הצעת חוק הפחתת השימוש בשקיות פלסטיק התשס"ח-2008 לוועדת הכלכלה.
יריב לוין: כותב חבר הכנסת אזולאי כי הצעת החוק  שבנדון עברה בקריאה ראשונה ביום כ"ז בתמוז תשס"ח 30 ליולי 2008 והועברה לוועדת הפנים והגנת הסביבה.
יריב לוין: ועדת הכלכלה עוסקת בימים אלו בהצעת חוק האריזות, הצעת חוק ממשלתית הבאה להסדיר אתה טיפול הכולל באריזות.
יריב לוין: הצעת החוק שנדון עוסקת גם היא בסוג של אריזה ולכן עליה לידון במסגרת הצעת החוק הכללית.
יריב לוין: לכן מבקש חבר הכנסת אזולאי שהצעת החוק שבנדון תועבר להמשך הכנס לוועדתה כלכלה.
יריב לוין: אני מבקש לשאול שאלה אחת, נדמה לי שאם החוק התקבל ב- 20008 זה צריך להיות חוק שהוחל עליו דין רציפות ובכנסת הזו הוחלט להעביר אותו לוועדת הפנים והגנת הסביבה.
ארבל אסטרחן: אם כשמחילים רציפות לא מקבלים החלטה זה חוזר לוועדה.
יריב לוין: לכן אנחנו מתבקשים, למרות שהחוק כבר נדון בכנסת הקודמת בוועדת הפנים והגנת הסביבה, בכל זאת להעביר אותו לוועדת הכלכלה נוכח נסיבות הבקשה.
יריב לוין: יש כמובן הסכמה של ועדתה כלכלה לקבל על עצמה את הדיון בחוק, חבר הכנסת חנין בבקשה.
דב חנין: אני רק רוצה להעיר לפרוטוקול, אני מעיר את הדברים כמציע החוק, זו בקשה יוצאת דופן כי ועדת הכלכלה לא נותנת טיפול טוב לחוקים סביבתיים, לכן העברה של חקיקה סביבתית לוועדת הכלכלה זה דבר רע.
אברהם מיכאלי: היושב ראש הנוכחי או הבא?
דב חנין: זה לא פרסונלי, זה מוסד עמוס שיש לו הרבה דברים חשובים וחיוניים אבל בנושאים סביבתיים הוא לא נותן טיפול טוב.
דב חנין: אבל, מכיוון שהוועדה נמצאת בעיצומו של טיפול בחוק האריזות וברמה המהותית נכון שגם שקיות פלסטיק יהיו חלק מאריזות, הכוונה שלנו היא לא לקדם חוק ולהעביר אותו כדי שיהיה כתוב בספר החוקים שיש חוק בעני אריזות שקיות פלסטיק, אלא שהפתרון יהיה פתרון נכון ברמה המהותית.
דב חנין: כיוון שכך סברנו, אני מדבר כיוזם החוק, שהדבר הנכון הוא לשלב את החוק במסגרת חוק האריזות לכן בסיטואציה המאד מיוחדת הזו, ובכפוף לכל הדברים שאמרתי קודם, ביקשנו ומבקשים להעביר אותו לוועדת הכלכלה.
יריב לוין: אני באופן אישי לא שותף לחוות הדעת ביחס לוועדת הכלכלה שלטעמי עושה עבודה מקצועית וטובה במכלול הנושאים.
יריב לוין: זה שהיא עמוסה זה נכון, נדמה ליש הבעיה הקשה יותר היא בעיה של לוחות זמנים.
יריב לוין: הערתי כאן כמה פעמים שלו דעתי הייתה נשמעת הייתי מנסה לנתב את הדברים יותר לכיוונן של ועדות קטנות יותר ולפזר את העומד בצורה טובה יותר.
יריב לוין: היכן שאני מצליח לעשות את זה, כפי שעשינו רק לאחרונה עם שני חוקים שהעברנו לוועדה לזכויות הילד, אני עושה את זה, לא תמיד זה מסתייע.
דב חנין: פה הבעיה, זה לא עניין של רצון רע.
יריב לוין: לא תמיד זה מסתייע אבל אנחנו בהחלט לא פורום שנותן ציונים לוועדות אחרות של הכנסת.
יריב לוין: אני מציע שבעניין הזה נרשום בפנינו את הרצון והנכונות של כולם שהנושא הזה יידון בוועדת הכלכלה, מי בעד ההצעה?
יריב לוין: הצבעה בעד – רוב נגד – אין נמנעים – אין הבקשה אושרה       הצעת חוק הכנסת (תיקון - ביטול נציב הדורות הבאים לכנסת-  התש"ע-2010 של חה"כ יריב לוין, חה"כ משה גפני.
יריב לוין: אנחנו עוברים לנושא הבא, נושא מאד חושב שמונח על סדר יומנו והוא הצעת חוק הכנסת (תיקון – ביטול נציב הדורות הבאים לכנסת) התש"ע-2010 של חבר הכנסת יריב לוין וחבר הכנסת משה גפני (פ/62394/18).
יריב לוין: לפני שאפשר לחבר הכנסת גפני להציג את החוק, אני רוצה לומר שהתקיימו בעניין הזה הרבה מאד שיחות מקדימות טרם הדיון.
יריב לוין: את חלק מהאנשים שנמצאים כאן פגשתי בפגישות ארוכות, כבוד השופט בדימוס שהם שהיה גם נציב הדורות הבאים.
יריב לוין: קיימנו פגישה אחת במשרדי ופגישה נוספת בלשכתו של יושב ראש הכנסת בפורום רחב יותר.
יריב לוין: עד כה הסכמנו שאנחנו כנראה לא מסכימים בשום דבר, אבל אולי תהיינה תובנות חדשות בדיון הזה, חבר הכנסת גפני בבקשה.
משה גפני: אדוני היושב ראש, אני מודה לך, אני באמצע ניהול של ישיבה בוועדה אז ברשותך אנמק ואחזור לדיון.
משה גפני: אני רוצה להעיר שתי הערות מקדימות, הערה אחת, אני מברך אותך על ההישג שלך בכנסת אתמול במליאת הכנסת, אני הצבעתי נגד.
משה גפני: אני נגד משאל עם, אבל אני שמח בשבילך.
משה גפני: היו פעמים שהצבעתי נגד משאל עם בגלל שגם לא היה לי סנטימנטים למציעים.
משה גפני: אתמול הצבעתי נגד אבל היו לי סנטימנטים אליך, אתה קרן אור במה שקורה בליכוד.
יריב לוין: אתה אומר שזה היה לגופו של עניין ולא לגופו של אדם.
משה גפני: לגופו של אדם הייתי מצביע בעד.
אברהם מיכאלי: הרב גפני, אני חושב שחבר הכנסת לוין נכשל בזה שהצבעת נגד כי לא הסביר לך שאתמול זה לא היה חוק משאל עם, הוא כנראה נכשל בטיעוניו.
משה גפני: הוא הסביר לי הכול, הוא היה אצלנו בסיעה וטען טיעונים כבדי משקל.
משה גפני: הוא ממש לא נכשל בטיעוניו ואני לא נכשלתי בהצבעתי.
רחל אדטו: אדוני היושב ראש, אני מציעה שתסגור עכשיו את הישיבה, אחרי שקיבלת את השבחים האלה, כל דבר מכאן יכול רק לקלקל...
יריב לוין: חברת הכנסת אדטו, סוף סוף אני כבר לא בשלב שאני צריך לשכנע אנשים לתמוך בחוק הזה, זו הקלה.
משה גפני: הערה נוספת לגבי מה שהעלית אתמול לגבי המועדים.
יריב לוין: זה כבר הוסדר.
משה גפני: לגופו של עניין, לגבי חוק הכנסת, ביטול נציב הדורות הבאים.
משה גפני: קרה פה דבר שלא הסברנו אותו נכון ויש פה טעות בין הארגונים הירוקים לבינינו.
משה גפני: אני לא זוכר מקרה אחד בכנסת, מאז שאני חבר כנסת, שלא הצבעתי בנושא של חוקים הסביבתיים, אם מישהו ימצא זה יהיה מאד משונה.
משה גפני: משום מה, החוק הזה של נציבות הדורות הבאים נכנס לעניין שבזה אנחנו מקדמים נושאים סביבתיים או נושאים בר קיימא שממש לא נוגעים לעניין.
משה גפני: יש פה דיון שונה לחלוטין.
משה גפני: התפקיד שלנו כנבחרי ציבור, כמה הולכים לשים עלינו נציבות, נתחיל בזה שיש את הייעוץ המשפטי של הכנסת שאנחנו מקבלים אותו בשמחה, אני משתדל לא לעשות דברים שהיועצת המשפטית של הוועדה אומרת שזה לא חוקתי.
משה גפני: לפעמים יש מצב בו היא אומרת שאני צריך להחליט אבל שאדע שהשיקולים הם לכאן ולכאן.
משה גפני: זה דבר ראשון שהוא חלק מהעבודה.
משה גפני: לאחר מכן אני כמובן יכול לחטוף ממבקר המדינה, הוא בודק את מה שאנחנו עושים כאן,  ולכן אני צריך לחשוב גם עליו.
משה גפני: אלה לא דברים שליליים, אלה העובדות.
משה גפני: אני גם חשוף לבג"צ, אחרי שהיועצת המשפטית אמרה שהכול בסדר, הולך מישהו לבג"צ ואחרי האמירה של "הכול שפיט" של אהרון ברק ולאחר ההתנהלות של דורית בייניש, היום כל חבר כנסת שיושב בוועדה, יושבי ראש הוועדות על אחת כמה וכמה, אנחנו כל הזמן מסתכלים על האנשים סביב השולחן ומזהים מי מהיושבים סביב השולחן, גם אחרי שאנחנו מצביעים פה אחד, ילך לבג"צ.
משה גפני: אנחנו לוקחים בחשבון – הפקידים הקטנים שהציבור בחר בו במקרה – אנחנו עושים חשבון לאיזה הרכב זה יגיע, מי שישב בראש ההרכב, שלא נבחר על ידי אף אחד, על ידי ועדת מינויים שאנחנו לא יודעים איך הוא נבחר, מה הקשרים שלו.
משה גפני: אנחנו צריכים לעשות את החשבון שזה שיושב בקצה השולחן, שאמר את טיעוניו ונימוקיו ואף אחד לא קיבל את זה, אנחנו צריכים לקחת בחשבון מה יגיד בית המשפט.
משה גפני: במשך השנים שאני נמצא בכנסת אני יכול לומר לכם בוודאות שהפיחות במעמדו של חבר הכנסת הוא פיחות שפשוט כבר הופך להיות בלתי מתקבל על הדעת ואנחנו עומדים לפני הפיצוץ.
משה גפני: אני יכול להגיד במאמר ביניים, אני לא יכול בלי הומור, אם לא החרדים, הפיצוץ היה הרבה קודם.
משה גפני: דורית בייניש צריכה לשלוח לי זר פרחים.
משה גפני: ברגע שיש התקפה על בית המשפט , איך אתם מתערבים בדברים שלא לכם, אומרים לו לשתוק הרי הם נגד החרדים, אז אנחנו בינתיים שומרים על בית המשפט...
ניצן הורוביץ: לא הבנתי כלום, לא משום שאני קשה הבנה, נראה לי שפשוט בלבלת פה דברים.
משה גפני: אתה לא חייב להגיד כל דבר שאני אומר.
משה גפני: אמרתי שזה בהומור.
משה גפני: על כל פנים, חל פיחות במעמדו של חבר הכנסת באופן חמור עד כדי כך שלדעתי זה נושק לעניין של ביטול המשטר הדמוקרטי שאנחנו חיים בו.
רחל אדטו: למשל חוק משאל עם הוא חלק מהעניין.
משה גפני: לכן הצבעתי נגד.
יריב לוין: חברת הכנסת אדטו, סיבכתי אותך משום שבנאום שלי על החוק לא יכולתי שלא להודות גם לך ולחבר הכנסת מולה שחרף חילוקי הדעות בינינו הייתה לכם תרומה חשובה לדיון וחלק מהדברים שהערתם נכנסו לחוק.
יריב לוין: אז אם תרצי או לא יש לך שם מניות.
רחל אדטו: הסתייגתי וזה הופיע ברבים.
רוברט אילטוב: החוק הזה נולד בביתו של יושב ראש סיעת של מפלגת קדימה.
רחל אדטו: אבל כמו שאמרנו, הנסיבות השתנו.
יריב לוין: רק נסיבה אחת השתנתה שיושבת ראש האופוזיציה החליטה בהחלטה שלא היה לה שום מקום, כמה שעות לפני ההצבעה לסטות מהקו שהמפלגה הלכה בו, גם בכנסת הזו, כולל בקריאה הראשונה.
יריב לוין: אבל אנחנו לא בדיון הזה ולשמחתי זה מאחורינו.
משה גפני: אני חוזר מההומור לדברים הרציניים, הפיחות במעמדו של חבר כנסת, הליבה של משטר דמוקרטי שהעם בוחר את נציגיו כדי שישבו כאן ויבחרו את הממשלה ויחליטו איך בוחרים שופטים בבית המשפט והם יחליטו מהם גבולות הגזרה של ההפרדה, שזה גם חלק מהמשפט בו אנחנו חיים, ההפרדה המוחלטת בין הרשויות אנחנו, שצריכים לעשות את הדבר הזה אנחנו יותר ויותר מאבדים את כוחנו שמשמעות העניין זו פגיעה אמיתית במשפט הדמוקרטי שאנחנו חיים בו, בגלל שאנחנו צועדים יותר למשטר שהוא שיגידו לנו את הכללים, זה אסור לעשות, זה מותר, כאן צריך להתקדם וכאן לא ותצביעו, ככה אמרנו, אם לא תצביעו אנחנו נדאג שההצבעה שלכם תסודר.
משה גפני: זה בית משפט, זה יכול להיות בערכה כזו או אחרת, זה מבקר המדינה, זו תמונת המצב, אנחנו צריכים לתחום את העניין הזה.
משה גפני: לפני כמה שנים נחקק חוק בכנסת, שהצבעתי נגדו, שאמר שיש עוד דבר, מלבד מה שאמרתי עד עכשיו, יש את נציב הדורות הבאים, חבר הכנסת צריך להיות מודע לזה שבמה שהוא עושה, בדורות הבאים תהיה השלכה כזו או אחרת.
משה גפני: היות ונולדתי בארץ ואני תל-אביבי כשאומרים לי את המילה "נציב" כבר הייתה לי בעיה עם זה.
משה גפני: מעבר לזה, מאז החקיקה שהייתי נגדה קרו כמה דברים בדרך.
משה גפני: ה-מ.מ.מ התחיל לפעול באופן מאסיבי, הוא הופך להיות מושג שמביאים אותו בתקשורת, אנחנו נעזרים בו באופן מוחלט, אנחנו גם יכולים לתחום לו את הדברים, אנחנו צריכים את עמדתך בחקיקות מסוימות, ואנחנו יכולים להגיד לו גם להביע עמדה.
רחל אדטו: הוא הופך להיות נציב.
משה גפני: אני נגד נציב, המילה מעוררת בי צמרמורת, נבקש מראש ממשלת בריטניה שישלח נציב.
משה גפני: יש לנו נציבה בבית המפשט העליון, לא צריך נציב גם פה.
משה גפני: המציאות הזו, שבה צריך להגדיר את הדורות הבאים אני מאד בעד, המסגרת הזו היא מסגרת פסולה.
משה גפני: היא מסגרת שמסנדלת סנדול נוסף את חברי הכנסת בהליך שהם צריכים לעשות.
משה גפני: האמת היא שתפקידו של חבר הכנסת, כך אני חושב, כחבר כנסת סביבתי, כמו שיש רבים כמוני בכנסת, אני חשוב שכל חקיקה שאני עושה, אני עצמי צריך לחשוב על הדורות הבאים.
משה גפני: אני לא יכול לחשוב רק מה שאני רואה במטר הקרוב, צריך לראות גם מה ההשלכה של העניין הזה, אבל תוך כדי החקיקה ותוך כדי המסר החינוכי, צריך להגדיר את הדורות הבאים בתוך המסגרות הקיימות.
משה גפני: המשך התהליך הזה, מה שקרה במשך כל השנים, יצר גם אפשרות טכנית וגם ציבורית להעצים את העניין הל ה- מ.מ.מ. אבל קרה משהו נוסף.
משה גפני: במשך כל השנים שלמה שהם היה נציב הדורות הבאים, איש רציני ומוכשר, לי באופן אישי חבל שהלך כי היינו יכולים לקיים גם דיונים פילוסופיים שהיו מאד מעניינים, הוא היה גם יועץ משפטי מצוין אבל כבר כמה שנים הוא לא כאן.
משה גפני: מה שקרה הוא דבר פשוט, אין נציבות הדורות הבאים, הכנסת עוברת על החוק שהיא עצמה חוקקה ובניגוד לגופים אחרים ברשויות השלטון, יש רשות מבצעת רשות שופטת ורשות מחוקקת, אני מכבד את החוקים של הכנסת וחוק של הכנסת צריך לבצע אותו, לא שלושת הרשויות עושות, יש כאלה שמבטלים ויש כאלה שלא מיישמים, אני חושב שצריך ליישם את זה.
משה גפני: לכן, אין לנו ברירה, אם אנחנו חשבים שצריך לטפל בעניין באופן מסודר, את החוק הזה צריך לבטל.
משה גפני: הוא איננו חוק נכון מבחינת תפקודה של הכנסת.
משה גפני: הכנסת גם הביעה את דעתה פעמים רבות, במיוחד בהצבעה האחרונה,שהייתה הצבעה להוציא מספר קטן של חברי כנסת, חברי הכנסת באופן מוחלט אמרו שצריך לבטל את החוק.
משה גפני: אין לזה קשר לעניין הסביבתי, זו תהיה התמודדות על דבר שחברי כנסת סביבתיים יצטרכו לעמוד מול הארגונים הירוקים שאסור לאפשר את הדבר הזה שיקרה.
משה גפני: זה לא נושא סביבתי, צריך למצוא פתרון לדורות הבאים בתוך המסגרות הקיימות.
משה גפני: החוק הזה אינו חוק נכון.
משה גפני: לא רק שהוא לא חוק נכון הוא יקרב את ההתנגשות שהיא כמעט בלתי נמנעת בין הרשות המחוקקת שנבחרת על ידי הציבור לבין רשויות אחרות שהן אינן נבחרות ומתערבות יותר ויותר בעבודת הכנסת.
משה גפני: לכן לדעתי צריך לבטל את החוק.
משה גפני: את הבדיחות אפשר למחוק משום שחבר הכנסת הורביץ לא הבין אותם.
רחל אדטו: בשנת 2001 כאשר נחקק החוק הזה עברו עשר שנים.
רחל אדטו: חלה מהפכה במהלך העשר שנים בכל ההתייחסות של כולם לנושא איכות הסביבה והחשיבה הירוקה שלוקחת בחשבון את הנושאים הסביבתיים.
רחל אדטו: בשנתיים וחצי האחרונות שאני בכנסת אני שותפה יחד עם חברי הכנסת דב חנין וניצן הורביץ לוועדה שמוכיחה את ההתייחסות של הכנסת היום ושל חברי הכנסת לנושאים שהם נושאים סביבתיים, מתוך חשיבה ארוכת טווח לא רק לעכשיו אלא לנושאים של איכות סביבה, בריאות, השלכות לטווח ארוך, השלכות מקומיות, השלכות על אנשים ועוד.
רחל אדטו: בחצי שנה האחרונה אנחנו בסיורים, שומעים אנשים, מקבלים חוות דעת, אנחנו עם שיניים בוועדה.
רחל אדטו: לכן, מה שאמר כרגע חבר הכנסת גפני שלא צריך עוד מישהו שיפקח על הדבר הזה, אני מנסה לחשוב על הדיון האחרון שהיינו שהיה בנושא פצלי שמן בסיור בחבל עדולם, אם היה מישהו שצריך היה עוד להוסיף משהו, כל המעורבות שלנו מוטלת בספק, אני לא צריכה אף אחד שייפקח על הסיור שלנו, על תפיסת העולם שלנו, שהיא בהחלט רחבה, ארוכת טווח, לוקחת בחשבון זוויות רבות של הסתכלות.
רחל אדטו: לכן נראה לי שכיום, בגלל התהליך שיש משרד לאיכות הסביבה שהוא חזק, יש הרבה חברי כנסת שמצהירים על עצמם שפניהם לכיוון הזה, יש מעורבות הרבה יותר גדולה של הארגונים בוועדות ומביאים יותר את הדברים לסדר היום.
רחל אדטו: נראה לי שגוף נוסף שצריך לפקח ולהכריח אותנו לחשוב לרחוק נראה לי מיותר.
רחל אדטו: אני חושבת שהשנים עשו את שלהם ומה שיכול להיות מתאים לשנת 2001 הרבה פחות מתאים לעכשיו.
רחל אדטו: לכן אני תומכת בהצעת החוק.
רחל אדטו: אני גם מטעם הסיעה, גם סיעת קדימה תומכת בהצעת החוק.
דב חנין: תודה רבה אדוני היושב ראש, אני מנסה לחשוב איך כדאי להתחיל את הדיון, ברגל שמאל אני מקווה, ואני רוצה להדגיש שהמוסד של נציבות הדורות הבאים לא מוסד שבא להגביל את הכנסת, לא בא לפקח על הכנסת אלא מוסד שבא לעזור, עזר ויכול לעזור עוד יותר לכנסת בעבודתה.
דב חנין: מאד הייתי רוצה אדוני יושב ראש הוועדה לנהל את האמירות שלי אליך, אני מעריך שעם כל חילוקי הדעות שקיימים בינינו, אני מעריך מאד את היכולת שלך לראות דברים בצורה עניינית ולגופו של עניין.
דב חנין: הבעיה מתחילה בכך ויש על זה כתיבה רבה בניתוחים הפוליטולוגים של סוף ה-120, בניתוח שאומר שהמערכת הפוליטית המודרנית שלנו, לאו דווקא בישראל, סובלת מכשלים מבניים מסוימים.
דב חנין: הכשלים המבניים האלה מתבטאים בין היתר בחוסר היכולת לתת משקל מתאים לשיקולים שהם ארוכי טווח.
דב חנין: הייתי עד לאחת הדרמות המשמעותיות שקרו, יחד עם חברי חבר הכנסת הורביץ, ייצגנו את הכנסת בוועידת קופנהגן שהייתה בסוף שנה שעברה וראינו איך המערכת הפוליטית הבין לאומית לא מסוגלת לקבל החלטות שברמת העיקרון כולם חושבים שחשוב לקבל אותם אבל אי אפשר לקבל אותם.